2021 ברוסיה
אירועים

1 בינואר – בעקבות הטלת הסנקציות האירופאיות על רוסיה עקב ההרעלה של אלכסיי נבלני, רוסיה אוסרת על כניסת פקידי ממשל בריטים וגרמנים לתחומה.
5 בינואר – ** רוסיה וסעודיה הגיעו לפשרה על עתיד עסקת OPEC + והסכימו לשמור על תנאי הסכם עבר ולא להגדיל את ייצור הנפט.
הבוגאטיר האחרון: שורש הרע, הפך לשובר הקופות הרוסי הראשון בקולנוע במדינה, בעידן שאחרי מגפת הקורונה כשהרוויח יותר ממיליארד רובל רוסי אל מול תקציב של 650 מיליון רובל.
9 בינואר – 7 אנשים נהרגו בשרפה בבית אבות במחוז טיומן שבמערב סיביר.
11 בינואר – ** תאונת דרכים רבת נפגעים בכביש ריגה החדשה במחוז מוסקבה, כאשר משאית זבל התנגשה בשיירת אוטובוסים צבאיים בהם נסעו חיילים. משרד ההגנה אישר את מותם של ארבעה אנשי שירות. יותר מארבעים אנשים נוספים נפצעו.
ולדימיר פוטין אירח בקרמלין שבמוסקבה את נשיא אזרבייג'ן אילהם אלייב וראש ממשלת ארמניה ניקול פשיניאן לשיחות במסגרת יישום הסכמי השלום, ההסדרה ושיקום היחסים על רקע הסכסוך בנגורנו-קרבאך.
12 בינואר – שרפה בדירה ביקטרינבורג הביאה למות 8 אנשים.
17 בינואר – אלכסיי נבלני, ששהה בגרמניה, חזר לרוסיה לאחר שהשתקם מהרעלה מכוונת באוגוסט 2020. הוא נעצר מיד עם נחיתתו בנמל התעופה שרמטייבו, מוסקבה.
20 בינואר – ** סרגיי מירונוב, יושב ראש רוסיה הוגנת, הודיע על מיזוג המפלגה עם תנועת "למען האמת" בראשות זכר פרילפין ומפלגת הפטריוטים של רוסיה, לקראת הבחירות הפרלמנטריות ברוסיה 2021. המפלגה מקבלת את השם "רוסיה הוגנת — למען האמת ".
הוועדה הלאומית למלחמה בטרור הודיעה כי בסיוע רשויות צ'צ'ניה חוסל המחבל אסלן ביוטוקאייב, שכונה "האמיר האחרון של צ'צ'ניה", במבצע מיוחד בפאתי הכפר קטיר-יורט במחוז אצ'חוי-מרטן בצ'צ'ניה. ביוטוקאייב היה אחראי על תכנון פיגוע הטרור בנמל התעופה הבינלאומי דומודדובו בשנת 2011, בו נהרגו 37 בני אדם ופיגוע על בית העיתונות בגרוזני בסוף 2014. בכך חוסל הצ'צ'ני האחרון ברשימת המבוקשים הפדרלית.
23 בינואר – **ההפגנות ברוסיה (2021): הפגנות המוניות בכל רחבי רוסיה בדרישה לשחרר את אלכסיי נבלני. נעצרו מעל 3500 אנשים, ביניהם פעילי האופוזיציה הלא-ממסדית במדינה.
25 בינואר – שרפה שפרצה במפעל פטרוכימי בעיר אופה בבשקורטוסטן הביאה למותו של אדם אחד.
26 בינואר – הושלמה סלילת מקטע בכביש מוסקבה-סנקט פטרבורג בין כביש לנינגרדסקויה לרחוב רפין בחימקי שבמחוז מוסקבה.
30 בינואר – 12 בני אדם נהרגו ו-11 נפצעו בהתנגשות בין משאית למיניבוס מזרחית למוסקבה.
31 בינואר – ההפגנות ברוסיה (2021): הפגנות המשך בכל רחבי רוסיה בדרישה לשחרר את אלכסיי נבלני. נעצרו מעל 5500 אנשים, ביניהם עיתונאים ופעילי האופוזיציה הלא-ממסדית במדינה. חלקם אף עם פציעות בדרגות שונות. לראשונה כוחות המשטרה השתמשו גם בשוקרים חשמליים.
2 בפברואר – אלכסיי נבלני נידון לשנתיים ו-8 חודשים מאסר בפועל. במהלך היום נעצרו מעל ל־1,400 אנשים שיצאו לתמוך בו, ביניהם גם עיתונאים. חלקם נפצעו במהלך המעצרים.
5 בפברואר – רוסיה גירשה דיפלומטים משוודיה, גרמניה ופולין בטענה שהשתתפו בהפגנות למען אלכסיי נבלני.
6 בפברואר – ** שרפה שפרצה בכפר מוסרנטגן במוסקבה החדשה בקומה השלישית התפשטה עד לקומה התשיעית וגרמה לפציעתם של 17 איש ומותם של שלושה, שניים מהם ילדים.
אלכסנדר וולקוב גובר על אליסטייר אוברים באליפות בלחימה האולטימטיבית UFC Fight Night 184.
14 בפברואר – מגפת הקורונה ברוסיה: נחצה רף 4 מיליון הנדבקים.
17 בפברואר – ויקטור אישאייב, לשעבר מושל מחוז חברובסק ונשיא חברת הנפט רוסנפט נידון על ידי בית משפט במוסקבה לחמש שנות מאסר בגין גניבת 7,5 מיליון רובלים מתקציבים ממשלתיים.
20 בפברואר – חיסון רוסי שלישי נגד קורונה בשם CoviVac (ברוסית: Ковивак) שפותח על ידי מרכז צ'ומאקוב נרשם במשרד הבריאות הרוסי.
24 בפברואר - לאוניד מרקלוב, ראש מארי אל לשעבר נידון ל-13 שנה באשמת שחיתות.
2 במרץ – האיחוד האירופי וארצות הברית הטילו סנקציות על אישים ברוסיה בשל הרעלתו וכליאתו של איש האופוזיציה אלכסיי נבלני.
מניז'ה נבחרת לייצג את רוסיה באירוויזיון 2021 עם השיר "Russian Woman".
סרט הקולנוע "סוסון גבנונון" הרוויח מעל מיליארד רובל בקופות וזכה לשובר קופות ולסרט השני למרות מגבלות מגפת הקורונה ברוסיה.
10 במרץ – מתה הדוברת האחרונה של דיאלקט ברינג מהשפה האלאוטית, ורה טימושנקו, מאיי קומאנדר שבמחוז קמצ'טקה ברוסיה, בכך לא נותרו ברוסיה דוברי שפה זו.
13 במרץ – קרוב ל-200 איש נעצרו בכנס פעילי אופוזיציה מתנועת "רוסיה המוניציפלית" שנערך במוסקבה.
23 במרץ – ** נשיא רוסיה ולדימיר פוטין התחסן בחיסון נגד קורונה.
איוואן בלוזרצוב, מושל מחוז פנזה נעצר על ידי ועדת החקירות של רוסיה. הואשם ונכלא בעוון שחיתות ושוחד בגובה של 31 מיליארד רובל.
25 במרץ – דווח על הידרדרות במצבו הבריאותי של מנהיג האופוזיציה, אלכסיי נבלני, עקב תנאי הכליאה הקשים והכרזתו על שביתת רעב במחאה על אי קבלת טיפול רפואי.
31 במרץ – הצבא הרוסי החל לרכז את כוחותיו מסביב למזרח אוקראינה. במקביל חלה הסלמה בלחימה בדונבאס לאחר כשנתיים שקטות יחסית.
אפריל – נערכה תחרות המועמדים 2020 בשחמט, בעיר יקטרינבורג, לאחר שהטורניר נדחה בעקבות התפשטות מגפת הקורונה. יאן נפומניאשצ'י זכה בתחרות ויפגוש את מגנוס קרלסן באליפות העולם בשחמט 2021 שתתקיים בדובאי בחודשים נובמבר-דצמבר 2021.
1 באפריל – 30 ביוני: נערך מפקד אוכלוסין כללי ברוסיה, כאשר השירות הפדרלי לסטטיסטיקה ממלכתית מרכז נתונים כלכליים, חברתיים ודמוגרפיים על כלל האוכלוסייה, כשרישום ראשוני נערך כבר מ-1 באוקטובר עד 31 באוקטובר 2018 וריכוז נתונים סופי נערך מ-1 באפריל עד 30 ביוני 2021. עלות עריכת המפקד מוערכת ב-50 מיליארד רובל, זאת בהשוואה ל-17 מיליארד רובל שנזקקו עבור המרשם הקודם שנערך ב-2010, בעיקר עקב שימוש בטכנולוגיות חדשות. (אתר מפקד האוכלוסין 2020) במקור תוכנן לשנת 2020 אך נדחה בעקבות מגפת הקורונה ברוסיה.
4 באפריל – בחברובסק חודשו הפגנות התמיכה במושל העצור סרגיי פורגאל.
15 באפריל – ארצות הברית הטילה סנקציות נוספות על רוסיה והורתה על גירוש דיפלומטים רוסים, על רקע חקירת המעורבות הרוסית בבחירות 2016. בנוסף, דווח על הסלמה במתיחות בין רוסיה לאוקראינה על רקע הסכסוך האוקראיני-רוסי.
21 באפריל – ההפגנות ברוסיה (2021): הפגנות המוניות בכל רחבי רוסיה בדרישה לשחרר את אלכסיי נבלני. נעצרו קרוב ל-2000 אנשים.
4 במאי – מגפת הקורונה ברוסיה: מספר הנדבקים היומי עמד על 7,770, הנתון הנמוך ביותר מאז ספטמבר 2020.
9 במאי – נערך מצעד יום הניצחון בככר האדומה במוסקבה, כמו גם בערים מרכזיות ברוסיה, בהשתתפות קהל צופים, 12,000 חיילים, 76 כלי טיס ו-191 יחידות של טכנולוגיה צבאית. המנהיג הזר היחיד במצעד המוסקבאי היה נשיא טג'יקיסטן אמומאלי רחמון.
11 במאי – הירי בגימנסיה 175 בקאזאן: 11 הרוגים בפיגוע ירי בבית ספר בעיר קאזאן שבטטרסטן.
1 ביוני – נעצר הפוליטיקאי ואחד מראשי האופוזיציה ברוסיה, דמיטרי גוטקוב ביחד עם עוד מספר פעילי אופוזיציה, הוא שוחרר לאחר מספר ימים ונמלט מרוסיה. בנוסף, כוחות המשטרה פשטו על משרדו של הפוליטיקאי איליה יאשין.
3 ביוני – נסגרים העיתונים "VTimes" ו-"NEWSru", מעיתוני האופוזיציה ברוסיה עקב הגדרתם על ידי ממשלת רוסיה כעיתונים בעלי השפעה של סוכנים זרים.
9 ביוני – בהחלטת בית המשפט ברוסיה, הארגון "הקרן למאבק בשחיתות" שהקים אלכסיי נבלני הוצא אל מחוץ לחוק.
11 ביוני – נכנס לתוקף חוק המחייב חיבור חינם לשירותי גז.
12 ביוני – מגפת הקורונה ברוסיה: 13,510 חולים חדשים נמצאו מאז יום קודם, בכך נשבר שיא חולים שלילי מאז 15 בפברואר 2021.
12 ביוני – 12 ביולי: נערך יורו 2020 שנדחה בשנה בעקבות מגפת הקורונה. גזפרום ארנה שבסנקט פטרבורג אירח שבעה ממשחקי הטורניר.
22 ביוני – גל חום במוסקבה, עם שיא של 34.7 מעלות, הגבוה ביותר מאז יוני 1901.
3 ביוני – שירות הביטחון הפדרלי חיסל 5 מחבלים בנלצ'יק, קברדינו-בלקריה, במסגרת מבצע בתיאום הוועדה הלאומית למלחמה בטרור.
3 ביולי עד 11 ביולי - אופה שבבשקורטוסטן מארחת את הפולקלוריאדה, פסטיבל פולקלור עולמי.
6 ביולי – בהתרסקות מטוס נוסעים בעיר פטרופבלובסק-קמצ'טסקי, נהרגו 28 איש, בהם גם ראש עיריית פלנה, אולגה מוחירבה.
15 ביולי – שורה של ארגוני עיתונאות וזכויות אדם ברוסיה מוצאים אל מחוץ לחוק.[דרוש מקור]
20–25 ביולי – לאחר הפסקה בת שנה, נערך הסלון האווירי במוסקבה, במהלכו הוצגו מטוס הנוסעים MS-21-310 עם מנועי PD-14 מתוצרת רוסית, מטוס הנוסעים ‏Il-114-300, מטוס התובלה הצבאי ‏Il-112B ונחשף דגם מטוס חמקן חדש סוחוי Su-75 בעל הנעה וקטורית.
27 ביולי – נחסמים ברוסיה כל האתרים הקשורים לארגונו של אלכסיי נבלני ולאנשים הקרובים אליו.
29 ביולי – במוסקבה נעצרים כ-18 אנשים בהפגנת תמיכה במועמד המפלגה הקומוניסטית של הפדרציה הרוסית, פאבל גרודינין, לאחר שנמנע ממנו להשתתף בבחירות לדומה הממלכתית.
5 באוגוסט – שורה של אתרי אופוזיציה ברוסיה מפסיקים את פעילותם עקב חסימתם, ביניהם: "רוסיה הפתוחה", "מ.ב.ח. מדיה" ועוד.
8 באוגוסט – בעלת בריתו של אלכסיי נבלני ואחת מראשי האופוזיציה ברוסיה, ליובוב סובול נמלטה מרוסיה.[דרוש מקור]
12 באוגוסט – פיצוץ אוטובוס במרכז העיר וורונז' גרם למותן של 2 נשים ולפציעתם של 20 אנשים נוספים.
20 באוגוסט – **ארצות הברית ובריטניה הטילו סנקציות נוספות על רוסיה במלאת שנה להרעלתו של אלכסיי נבלני.
ערוץ הטלוויזיה הפרטי והפרו-אופוזיציונרי "דוז'ד" הוכרז כערוץ בעל השפעה של סוכנים זרים ולמעשה דה פקטו הוצא אל מחוץ לחוק.
27 באוגוסט עד 5 בספטמבר – נערך פסטיבל המוזיקה הצבאית הבינלאומי "מגדל ספסקאיה" במוסקבה, לאחר שנדחה ולא נערך בשנת 2020, בעקבות התפרצות נגיף הקורונה ברוסיה.
8 בספטמבר – ברחוב 28 ביוני שבעיר נוגינסק במחוז מוסקבה פיצוץ גז הביא לקריסת ארבע קומות בבניין מגורים בן 9 קומות. 5 אנשים נהרגו.
17–19 בספטמבר – הבחירות לדומה הממלכתית. מפלגת השלטון "רוסיה המאוחדת" זכתה ברוב הקולות ואחריה "המפלגה הקומוניסטית של הפדרציה הרוסית". לראשונה מאז 1999, נכנסו 5 מפלגות לפרלמנט, עוד 3 נוספות נכנסו כסיעת יחיד על פי תוצאות מחוזות הבחירה.
17 בספטמבר – החלה בניית נמל מורמנסק.
20 בספטמבר – 6 הרוגים בפיגוע ירי שאירע באוניברסיטת פרם.
28 בספטמבר – חקירה פלילית חדשה נפתחה נגד מנהיג האופוזיציה אלכסיי נבלני בטענה שהקים "ארגון קיצוני".[דרוש מקור]
5 באוקטובר – רוסקוסמוס שיגרה לחלל את צוות הסרט האתגר, בטיסת סויוז MS-19. השחקנית יוליה פרסילד והבמאי קלים שיפנקו יצלמו את הסרט העלילתי הראשון בהיסטוריה שמצולם בתחנת החלל הבינלאומית.
15 באוקטובר – ** החל השלב המרכזי של מפקד אוכלוסין 2021 של הפדרציה הרוסית.
מהומות בכלא מספר 1 בולדיקווקז: למעלה ממאתיים אסירים פתחו במרד אסירים חריג וגדול בהיקפו שאילץ את שירות בתי הסוהר הפדרלי לאטום את בית המאסר ולהזעיק כוחות מיוחדים מהמשמר הלאומי של רוסיה. המרד דוכא בתוך שעות אחדות ללא נפגעים בנפש.
20 באוקטובר – ממשלת רוסיה הכריזה על השבתת מקומות עבודה מה-30 באוקטובר עד 7 בנובמבר.
30 באוקטובר — דווח כי 1,163 איש מתו מהנגיף מיום קודם, מספר המקרים הקטלני הגבוה ביותר מאז פרוץ מגפת הקורונה ברוסיה, כאשר להתפשטות המגפה אחראי זן דלתא של נגיף הקורונה
31 באוקטובר – שיא חדש נרשם במספר המאומתים היומי, שעמד על 40,993. מספר הנדבקים הכולל חצה את רף ה־8,027,012. מספר המחלימים הכולל הגיע ל־7 מיליון.
5 בנובמבר – פרשת עינוי מורשעים בבית חולים בכלא ליד סרטוב: דליפת קבצים שמתעדים עינוי אסירים על ידי אנשי שירות בתי הסוהר הפדרלי, גורמת לשערורייה ציבורית והממשל הפדרלי פותח בחקירת התקריות.
18 בנובמבר – גל מעצרים של בכירי ממשל במסגרת חקירות שחיתות: שרת התרבות של רפובליקת קרים ארינה נובוסלסקאיה נעצרה על קבלת שוחד; מפקד מושבת העונשין מספר 17 במורדוביה נכלא בעוון קבלת שוחד אף הוא; בנוסף, ראש המינהל להתמודדות עם משברים של הסניף המוסקבאי של המשרד למצבי חירום, ויקטור סמארין, הוכנס למעצר בית במסגרת חשדות בקבלת שוחד.
25 בנובמבר – שרפה שפרצה במכרה בקמרובו גרמה למותם של 14 אנשים ולפציעתם של 51 נוספים. עוד 35 אחרים נעדרים.
1 בדצמבר – החלה חלוקת תעודות זיהוי ודרכונים אלקטרוניים.
7 בדצמבר – ירי לעבר מרכז שירות ממשלתי בדרום מזרח מוסקבה. שני בני אדם נהרגו, ארבעה נוספים נפצעו, בהם ילדה בת עשר. התוקף נעצר על ידי שוטר מינהל ההגירה גאורגי דומולייב שניטרל את היורה — לבדו, ללא נשק.
8 בדצמבר – לראשונה מזה 20 שנה, רוסקוסמוס שיגרה תיירי חלל לתחנת החלל הבינלאומית: בטיסת סויוז MS-20 שהו התיירים היפניים יוסאקו מאזאווה ויוזו היראנו. הם נחתו חזרה בקוסמודרום בייקונור ב-20 בדצמבר.
13 בדצמבר – שירות הביטחון הפדרלי של רוסיה הודיע כי עצר 106 תומכים במה שכינה קבוצת נוער נאו-נאצית אוקראינית שתכננה פיגועים ורציחות המוניות ברוסיה. לדברי שירות הביטחון הפדרלי, קבוצת "כת הרצח המטורפים" הוקמה על ידי אוקראיני בחסות שירותי הביון של אוקראינה. בהצהרה לתקשורת, נאמר כי שירות הביטחון הרוסי ביצע מעצרים ב-37 מתוך יותר מ-80 מחוזות רוסיה וכי שניים מהעצורים תכננו לתקוף מוסדות חינוך.
18 בדצמבר – רוסיה יצאה מהאמנה בדבר שמיים פתוחים.
27 בדצמבר – לראשונה דווח שמספר מקרי המוות מקורונה ברוסיה ביממה החולפת היה הנמוך מאז 8 באוקטובר. מספר מקרי המוות במוסקבה היה 68 — הנמוך ביותר מאז ה-4 באוקטובר.
28 בדצמבר – ארגון ממוריאל נסגר בהוראת בית המשפט העליון של הפדרציה הרוסית במסגרת דרישת משרד התובע הכללי של רוסיה, בטענה כי הארגון פועל לסילוף ההיסטוריה.